Imtella' Jannar 10, 2021 - Aġġornata 10 Ta' Jannar, 2021 7:31pm Fir-Renju Unit, madwar 2 miljun persuna ngħataw it-tilqima kontra l-coronavirus. L-għan tar-Renju Unit hu li jlaqqam madwar 14-il miljun persuna sa nofs ix-xahar li ġej. Dawn jinkludu anzjani ta' l fuq minn 70 sena, il-vulnerabbli u l-frontliners fil-qasam tas-saħħa. Iżjed minn 80,000 persuna fir-Renju Unit mietu fi żmien 28 ġurnata minn mindu rċevew riżultat pożittiv tal-Covid-19. Iżjed minn 3 miljun persuna rriżultat pożittiva għall-virus fir-Renju Unit. Mistoqsi jekk il-Gvern huwiex se jsaħħaħ ir-restrizzjonijiet u l-miżuri, Matt Hancock qal li waqt li ma jridx jispekula, il-messaġġ sempliċi hu li n-nies għandhom joqgħodu d-dar u jsegwu r-regoli.